"Værtens vildeste Quizshow"
"Værtens vildeste Quizshow" er et helt nyt vanvittigt show for børn og deres forældre!
Sebastian Klein og Jacob Terp Riising er kendt af alle danske børn. De har været værter på utallige af Danmarks mest sete tv-programmer for børn. Sebastian er bla. kendt fra programmer som "Kære Sebastian", "Afrikas Øje" og "Fandango", mens Jacob har været vært på bla. "Gepetto News", "Amigo" og "MGP". 
De to værter har i dette show forenet både kræfter og erfaring. Det afstedkommer et sandt festfyrværkeri af flabede vittigheder, groteske rekvisitter og absurde spidsfindigheder. Altsammen pakket ind i en formidabel, grinagtig og sindssygt uretfærdig konkurrence mellem børn og voksne.
Så hold på hat og briller, når Jacob og Sebastian går agurk i "Værtens vildeste quizshow"! 
 
 
Pressen skrev: 

"Uden tvivl det mest underholdende show i verden. Sebastian Klein og Jacob Riising bør få meget mere i løn!" (anonym)

"Han er sådan en god dreng" (Jacobs mor) 

"Deres udseende egner sig klart bedst til radioen" (Helena Christensen, New York)
 
"Fnatstisk show!" (Dysleksi Nyt)

"Vi har gjort to værelser klar!" (Dr. Med. Svendsen, Sct. Hans Hospital)

